หุ้นปิดภาคเช้าพุ่ง 19.02 จุด
ดัชนีเช้าบวกแรง ตามตลาดหุ้นทั่วโลก ปิดครึ่งเพิ่มขึ้น 19.02 จุด ซื้อขายกว่า 3.5 หมื่นล้านบาท
13 ก.พ. 2556

ดัชนีเช้าบวกแรง ตามตลาดหุ้นทั่วโลก ปิดครึ่งเพิ่มขึ้น 19.02 จุด ซื้อขายกว่า 3.5 หมื่นล้านบาท 
ตลาดหุ้นวันที่ 13 ก.พ. ดัชนีหุ้นเปิดตลาดบวกแรง และยืนเหนือระดับ 1,500 จุดอีกครั้ง มีแรงซื้อในหุ้นขนาดใหญ่พลังงานและธนาคาร ได้หนุนให้หุ้นบวกแรง มาปิดการซื้อขายภาคเช้าที่ระดับ 1,507.97 จุด เพิ่มขึ้น 19.02 จุด หรือ 1.28% มูลค่าการซื้อขาย 35,288.20 ล้านบาท 
5 อันดับหุ้นที่มีการซื้อขายสูงสุด
1.BLAND  ปิดที่ 2.14 บาท เพิ่มขึ้น 0.06 บาท หรือ 2.88% มูลค่าการซื้อขาย 1,553 ล้านบาท 
2.TMB ปิดที่ 2.44 บาท ไม่เปลี่ยนแปลง มูลค่าการซื้อขาย 1,496 ล้านบาท 
3.PTT ปิดที่ 356 บาท เพิ่มขึ้น 9 บาท หรือ 2.59% มูลค่าการซื้อขาย 1,495 ล้านบาท 
4.BJC ปิดที่ 91 บาท เพิ่มขึ้น 3.75 บาท หรือ 4.30% มูลค่าการซื้อขาย 1,272 ล้านบาท 
5.PTTGC ปิดที่ 79.50 บาท เพิ่มขึ้น 2.75 บาท หรือ 3.58% มูลค่าการซื้อขาย 1,063 ล้านบาท 
บล.เคที ซีมิโก้ ระบุว่า ดัชนีหุ้นไทยปรับตัวแรงเป็นไปในทิศทางเดียวกับตลาดหุ้นในเอเชียปรับตัว  ผลพวงจากการปรับขึ้นของตลาดหุ้นโลกและนโยบายประจำปีของประธานาธิบดีโอบามา คาดว่าจะมีผลจำกัด เมื่อเทียบกับมุมมอง Goldman Sachs ที่ส่งสัญญาณตลาดหุ้นโลกเริ่มแพงเกินไปในระยะ 3 เดือน 
ส่วนแรงซื้อหุ้นเก็งกำไรขนาดเล็ก ยังคงเป็นปัจจัยขับเคลื่อนหุ้นขนาดเล็ก ทั้งหุ้นในตลาดหลักทรัพย์ เอ็ม เอ ไอ และ Non-SET50 สูงขึ้นในช่วงเช้า แต่คาดว่าแรงขายเพื่อล็อคกำไร และลดความเสี่ยงต่อการติด Cash Balance สัปดาห์นี้ จะกดหุ้นเก็งกำไรอ่อนตัวในที่สุด
ทั้งนี้ การซื้อลุ้นรีบาวด์ทางเทคนิค จะพิจารณาที่แนวรับหลักเส้นค่าเฉลี่ย 5 สัปดาห์ที่ 1473 จุด หากดัชนีวันนี้ปิดหลุดแนวรับ สำคัญทางเทคนิคเส้นค่าเฉลี่ย 10 วัน ที่ 1488 จุด และควรลดพอร์ตเก็งกำไรลงครึ่งหนึ่งโดยปัจจัยลบ จะมาจากแรงขายต่อเนื่องของนักลงทุนต่างชาติ หลังขายสะสม 6 วันกว่า 1.3 หมื่นลบ. และมี Short Future กว่า 1.3 หมื่นสัญญาสะสมตั้งแต่กลางธ.ค. ที่ผ่านมา รวมถึง แรงขายของแอลทีเอฟ คาดว่าจะเพิ่มขึ้น หากดัชนีเปลี่ยนเป็นแนวโน้มขาลง